

PROJEKTS uz 11.10.2023.

vēlamais datums izskatīšanai: Attīstības komitejā 11.10.2023.

domē: 26.10.2023.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2023.gada 26.oktobrī **Nr.**«DOKREGNUMURS»

**Par nekustamā īpašuma “Ziemeļi”, Baltezerā detālplānojuma darba uzdevuma derīguma termiņa atjaunošanu un detālplānojuma izstrādes vadītāja maiņu**

Ādažu novada pašvaldības dome (turpmāk – Dome) izskatīja divu privātpersonu 11.09.2023. iesniegumu (reģistrēts 11.09.2023. ar Nr.ĀNP/1-11-1/23/4735) ar lūgumu atjaunot un pagarināt darba uzdevumu detālplānojuma izstrādāšanai nekustamā īpašuma “Ziemeļi”, Baltezerā, Ādažu pag., Ādažu nov., ar kadastra Nr.8044 013 0075 zemes vienībai ar kadastra apzīmējumu 8044 013 0075 (turpmāk - Īpašums).

Izvērtējot iesniegumu un ar to saistītos apstākļus, konstatēts:

* 1. 25.09.2018. Dome pieņēma lēmumu Nr.205 “Par atļauju izstrādāt detālplānojuma projektu nekustamajam īpašumam “Ziemeļi””, ar kuru tika uzsākta Īpašuma detālplānojuma izstrāde, par detālplānojuma izstrādes vadītāju tika apstiprināts Ādažu novada teritorijas plānotājs - arhitekts Silvis Grīnbergs, kā arī apstiprināts darba uzdevums detālplānojuma izstrādāšanai ar derīguma termiņu – divi gadi;
	2. 23.03.2021. Dome pieņēma lēmumu Nr.56 “Par nekustamā īpašuma “Ziemeļi” detālplānojuma darba uzdevuma derīguma termiņa pagarināšanu” saskaņā ar kuru detālplānojuma darba uzdevuma derīguma termiņš tika pagarināts līdz 23.03.2023.;
	3. 23.11.2022. Dome pieņēma lēmumu Nr.561 “Par nekustamā īpašuma “Ziemeļi”, Baltezerā, detālplānojuma nodošanu publiskajai apspriešanai”, ar kuru publiskajai apspriešanai un atzinumu saņemšanai tika nodota izstrādātā detālplānojuma 1. redakcija;
	4. Detālplānojuma 1. redakcijas publiskā apspriede notika no 19.12.2022. līdz 15.01.2023. Šajā laika periodā, t.sk., tika pieprasīti un saņemti atzinumi no darba uzdevumā minētajām institūcijām;
	5. No 04.07.2023. ir izbeigtas darba tiesiskās attiecības starp Silvi Grīnbergu un Ādažu novada pašvaldību;
	6. Saskaņā ar Iesniedzēju sniegto informāciju, šobrīd notiek darbs pie detālplānojuma redakcijas, lai saņemtu pozitīvus atzinumus no Valsts vides dienesta Atļauju pārvaldes, Nacionālās kultūras mantojuma pārvaldes un VSIA “Latvijas Valsts ceļi”.

Pamatojoties uz:

* 1. Pašvaldību likuma 4.panta pirmās daļas 15.punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
	3. Administratīvā procesa likuma 46.pantu, kas noteic, ka nokavēto procesuālo termiņu var atjaunot iestāde pēc administratīvā procesa dalībnieka lūguma, ja atzīst nokavēšanas iemeslu par attaisnojošu, vienlaikus atļaujot izpildīt nokavēto procesuālo darbību;
	4. Administratīvā procesa likuma 48.panta otro daļu, kas noteic, ka iestāde jautājumu par procesuālā termiņa atjaunošanu vai pagarināšanu izlemj viena mēneša laikā rakstveida procesā;
	5. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, kas noteic, ka plānošanas dokumentu izstrādi organizē un vada ar pašvaldības domes lēmumu apstiprināts izstrādes vadītājs – pašvaldības amatpersona vai darbinieks;
	6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punktu, kas noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu;
	7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punktu, kas noteic, ka, ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu;

kā arī ņemot vērā, ka jautājums tika izskatīts un atbalstīts Attīstības komitejā 11.10.2023., Ādažu novada pašvaldības dome

NOLEMJ:

1. Atjaunot darba uzdevuma derīguma termiņu detālplānojuma nekustamā īpašuma ar kadastra Nr.8044 013 0075 “Ziemeļi”, Baltezerā, Ādažu pag., Ādažu nov., zemes vienības ar kadastra apzīmējumu 8044 013 0075 izstrādei un atļaut veikt detālplānojuma izstrādi līdz 26.10.2025.
2. Apstiprināt par detālplānojuma izstrādes vadītāju Ādažu novada pašvaldības teritorijas plānotāju Miķeli Cini.
3. Veikt šādus grozījumus ar Ādažu novada pašvaldības domes 25.09.2018. lēmumu Nr.205 “Par atļauju izstrādāt detālplānojuma projektu nekustamajam īpašumam “Ziemeļi”” un 23.03.2021. lēmumu Nr.56 “Par nekustamā īpašuma “Ziemeļi” detālplānojuma darba uzdevuma derīguma termiņa pagarināšanu” apstiprinātajā darba uzdevumā:
	1. izteikt 2.punktu šādā redakcijā:

“2. Detālplānojuma projekta izstrādes vadītājs: Ādažu novada pašvaldības teritorijas plānotājs - Miķelis Cinis.”.

* 1. aizstāt personiskā paraksta atšifrējumu (iniciāli un uzvārdu) “S.Grīnbergs” ar personiskā paraksta atšifrējumu (iniciāli un uzvārdu) “M.Cinis”.
1. Teritorijas plānošanas nodaļa atbild par lēmuma izpildi.
2. Par lēmuma izpildes kontroli atbild pašvaldības izpilddirektora vietnieks.
3. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums detālplānojuma izstrādei.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

M.Cinis, 26247571